Eesti Etendusasutuste Liit tõstab käed selle viimatise jabura rahajagamise ees püsti, tagasi astub selle juht Rein Oja ja kaks juhatuse liiget, nagu Eesti Päevaleht täna teatab: "Jänese valikulised rahasüstid võtsid teatrite liidult juhatuse."  Õige tegu ja õige žest õigel kohal, pealegi… mis jäänuks neil üle? Vastutavad ju need inimesed oma allasutuste ees, kellest mõni sai raha ja mõni ei saanud ja põhjendusi netu. Ja kui väga valjusti oleks hüüdma hakanud, oleks kultuuriministeeriumi senist praktikat eeldades tulemuseks kah vastastikune meediasõda, kaebekirjad ja ministeeriumiametnikest komisjoni audit. Nii et tark tegu.  Kuigi mul on kahju, tõesti on kahju, ja ma ei oskagi kohe öelda, KUI südamest kahju mul on, et  kultuuriministeeriumi tegevuse tulemusena langevad nagu loogu võimekad, andekad kultuuriprofessionaalid.